CELEX: 22014D0073
Language: fi
Date: 2014-05-16 00:00:00
Title: ETA:n sekakomitean päätös N:o 73/2014, annettu 16 päivänä toukokuuta 2014 , ETA-sopimuksen liitteen I (Eläinlääkintä- ja kasvinsuojeluasiat) muuttamisesta

30.10.2014   
            
            
               FI
            
            
               Euroopan unionin virallinen lehti
            
            
               L 310/19
            
         ETA:n SEKAKOMITEAN PÄÄTÖS
   N:o 73/2014,
   annettu 16 päivänä toukokuuta 2014,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Tietyistä poikkeuksista luonnollisen ympäristön säilyttämiseen tarkoitettujen rehukasvien siemenseosten pitämiseen kaupan 30 päivänä elokuuta 2010 annettu komission direktiivi 2010/60/EU (1) olisi otettava osaksi ETA-sopimusta.
            
         
               (2)
            
            
               Tämä päätös koskee kasvinsuojeluun liittyvää lainsäädäntöä. Kasvinsuojeluun liittyvää lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
            
         
               (3)
            
            
               Sen vuoksi olisi muutettava ETA-sopimuksen liitettä I,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä I olevan III luvun 57 kohdan (komission päätös 2011/180/EU) jälkeen kohta seuraavasti:
   
               ”58.
            
            
               
                  32010 L 0060: Komission direktiivi 2010/60/EU, annettu 30 päivänä elokuuta 2010, tietyistä poikkeuksista luonnollisen ympäristön säilyttämiseen tarkoitettujen rehukasvien siemenseosten pitämiseen kaupan (EUVL L 228, 31.8.2010, s. 10).
               Tätä sopimusta sovellettaessa direktiivin säännöksiä koskee seuraava mukautus:
               Korvataan 1 artiklan a alakohdan teksti seuraavasti:
               ’’lähdealueella’ aluetta, jonka kasvillisuustyypillä on erityistä merkitystä kasvien geenivarojen suojelun kannalta ja joka on nimetty kansallisen lainsäädännön mukaisesti.’”
            
         2 artikla
   Direktiivin 2010/60/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 17 päivänä toukokuuta 2014, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 16 päivänä toukokuuta 2014.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL L 228, 31.8.2010, s. 10.
   
      (2)  Valtiosäännön asettamista vaatimuksista ei ole ilmoitettu.